OzLabs/hebrew-wiki-articles huggingface dataset:
ז'וזף מייסטר

ז'וזף מייסטר (21 בפברואר 1876 – 24 ביוני 1940) היה האדם הראשון שחוסן נגד כלבת, טיפול שנעשה על ידי לואי פסטר, ובכך היה לאדם הראשון שטופל בהצלחה בזיהום הקטלני.

== ביוגרפיה ==
=== אירוע החיסון ===
בשנת 1885, מייסטר בן התשע ננשך קשות על ידי כלב שככל הנראה היה נגוע בכלבת. לאחר שהתייעץ עם אלפרד וולפיאן , ועם ז'אק ז'וזף גראנשה , וקיבל את עזרתם, הסכים לואי פסטר לחסן את הילד בעזרת נוזל שדרה שנלקח מארנבות שמתו מכלבת, בהן השתמש בהצלחה למניעת המחלה אצל כלבים.<ref></ref> הטיפול הצליח, והילד לא חלה בכלבת.<ref>René Dubos, Louis Pasteur: Freelance Of Science, Little, Brown and Company, 1950.</ref>

=== המשך חייו ===
כבוגר שימש מייסטר כאחראי נכסים במכון פסטר עד מותו בשנת 1940 בגיל 64. ב־24 ביוני 1940, עשרה ימים לאחר כיבוש פריז בידי הצבא הגרמני, במהלך מלחמת העולם השנייה, התאבד מייסטר באמצעות אקדח הגז שלו.<ref>Hubert Marneffe, Archives de l'Institut Pasteur, Fond Hubert Marneffe, cote MRF.ARC.13, note d'Hubert Marneffe : "Mort de Joseph Meister".</ref>

אף על פי שהיא חוזרת ונשנית לעיתים קרובות, הגרסה לפיה התאבדותו נבעה מאי רצונו לאפשר לוורמאכט להיכנס לקריפטה של הפסטרים<ref>Asimov, Isaac. The New Intelligent Man's Guide to Science. Basic Books, New York, 1965.</ref> אינה בת קיימא.<ref>H. D. Dufour et S. B. Carroll, "Great Myths Die Hard", Nature 502, p. 32–33, 2013.</ref> במקום זאת, מאמר בכתב עת עכשווי, וכן עדות נכדתו של מייסטר,<ref>[http://www.mijo.demouron.fr/2008/01/21/il-etait-une-fois/#more-76 Blog de Mijo Demouron], 21 janvier 2008.</ref> מצביעים על כך שמחשש לשלום משפחתו ביקש מהם מייסטר לעזוב, בעודו נשאר מאחור כדי להגן על מכון פסטר מפני החיילים הגרמנים. הוא האמין, בטעות, שזה גרם לכך שהם נלכדו על ידי הנאצים.<ref></ref> באירוניה טרגית, משפחתו חזרה למכון כמה שעות לאחר שמייסטר שם קץ לחייו.

== תיאורים ==
את מייסטר גילם דיקי מור בסרט "סיפורו של לואי פסטר" מ-1936. סיפור החיסון העלול להיות מסוכן של מייסטר כנגד כלבת (מה שהוכח כזמן קצר לאחר חיסונו של מייסטר כפתרון היחידי באותה תקופה מול לפתח את תסמיני המחלה הקשים והמייסרים עם מוות איטי ובלתי נמנע בדרך כלל בין 3-7 ימים מהופעת התסמינים הקליניים הראשונים) על ידי פסטר הופיע גם בפרק מסדרת הטלוויזיה "Dark Matters: Twisted But True" ובסדרת הדרמה התיעודית של ה-BBC "Microbes and Men" משנת 1974.

== עדות ==
ניתן להאזין לדיווח של מייסטר על פגישתו עם פסטר בכתובת https://m.ina.fr/audio/PHD85000080 (ארכיון לאומי בצרפת)

== לקריאה נוספת ==
* ג'רלד ל' גייסון. המדע הפרטי של לואי פסטר (הוצאת אוניברסיטת פרינסטון, 1995) ()
* [https://www.kan.org.il/podcast/item.aspx?pid=6149 כלבת] בהסכת מינהר הזמן.

==הערות שוליים==

קטגוריה:מתאבדים
קטגוריה:כלבת
קטגוריה:צרפתים שנולדו ב-1876
קטגוריה:צרפתים שנפטרו ב-1940
גלובל-אי אונליין

גלובל-אי אונליין בע"מ, המוכרת בשמה המקוצר באנגלית, Global-e, היא חברה ציבורית ישראלית העוסקת בלוקליזציה של אתרי מסחר אלקטרוני ובמתן שירותי מכירה לאתרים אלה.

==היסטוריה==
החברה הוקמה בפברואר 2013 על ידי שלושה מיוצאי בנק הפועלים: אמיר שלכט (מנכ"ל החברה), שחר תמרי (סמנכ”ל תפעול) וניר דבי (סמנכ”ל שיווק).<ref></ref> החברה עוסקת בלוקליזציה של אתרי מסחר אלקטרוני, כלומר התאמה של אתר מסחר אלקטרוני ללקוח, מבחינת שפה, מטבע (כולל חישוב שער חליפין, מכס ומיסים נוספים), דרכי תשלום, ועוד. החברה פועלת ביותר ממאה מדינות וביותר מ-25 שפות. שירות מורחב של החברה מטפל בכל הלוגיסטיקה של המכירה, כולל שילוח בינלאומי וטיפול בהחזרות של סחורה. החברה מקיימת שיתוף פעולה עם חברת פייסבוק, לקידום מכירות גלובלי.

בחברה מועסקים כ-400 עובדים, מתוכם 300 במרכז הפיתוח של החברה בפתח תקווה. מרכז פיתוח נוסף שוכן באטלנטה. לחברה משרדים בלונדון, בניו יורק, בבוורלי הילס, בפריז ובטוקיו.

בנובמבר 2021 רכשה החברה את חברת Flow Commerce האמריקאית תמורת 500 מיליון דולר, מחציתם במזומן ומחציתם במניות גלובל-אי אונליין. החברה הנרכשת מאפשרת הקמה מהירה של אתרי מסחר אלקטרוני.

במאי 2016 גייסה החברה 20 מיליון דולר, שהצטרפו אל 10 מיליון דולר שגויסו קודם לכן. באפריל 2018 גייסה החברה 20 מיליון דולר מאייפקס פרטנרס. ביוני 2020 גייסה החברה 60 מיליון דולר. עם המשקיעים נמנית חברת השילוח DHL. במאי 2021 גייסה החברה 375 מיליון דולר עם הנפקת ניירות הערך שלה בבורסת נאסד"ק לפי שווי של כ-3.6 מיליארד דולר.

==קישורים חיצוניים==
* 

==הערות שוליים==

קטגוריה:חברות ישראליות
קטגוריה:פתח תקווה: חברות
קטגוריה:חברות ישראליות הנסחרות בנאסד"ק
קטגוריה:חברות מסחר אלקטרוני
קטגוריה:ישראל: חברות שהוקמו ב-2013
Between Us

Between Us (בעברית: בינינו) הוא אלבום האוסף הראשון של הלהקה הבריטית ליטל מיקס. האלבום יצא לאור ב-12 בנובמבר 2021, על ידי חברת התקליטים RCA רקורדס.<ref></ref>

==רקע והכרזה==
ליטל מיקס החלו לשתף רמזים על הפרויקט ב-16 באוגוסט 2021, שלושה ימים לפני ההכרזה הרשמית, באמצעות חשבונות המדיה החברתית שלהם על ידי פרסום סרטון המציג את כל הלוגואים הקודמים שלהם, כאשר אחד מוצג בסוף יחד עם קטע של אחד מן הסתם החומר החדש שלהם.<ref></ref> ב-18 באוגוסט, הקבוצה שיתפה טיזר בטוויטר ובאינסטגרם באמצעות ההאשטאג #10YearsOfLittleMix. ב-19 באוגוסט, יום השנה לציון עשר שנים, הודיעה הקבוצה אז כי תוציא אלבום אוסף שיקרא Between Us.<ref></ref>

מספר שעות לאחר מכן פורסמה רשימת הרצועות. המהדורה הסטנדרטית כוללת 22 שירים, מתוכם 18 סינגלים קודמים של הקבוצה וארבעה שירים חדשים לגמרי. אישור הרצועה החמישית החדשה נכללת במהדורות הדלוקס של האלבום בלבד.<ref name="OCC"></ref><ref name="Standard"></ref> ליטל מיקס תיארו את האלבום כ"חגיגה של 10 שנים של להיטים, חברות, רצועות חדשות, ועוד הרבה יותר".<ref name="LMS"></ref> הם גם הקדישו את האלבום למעריציהם והודו להם על תמיכתם בעשר השנים האחרונות.

Between Us, נהיה זמין להזמנה מוקדמת באותו היום בו הוכרז.<ref name="LMS"/> האלבום זמין במגוון פורמטים פיזיים, כולל על גבי תקליטור, קלטת שמע, כערכת קופסאות, ועל ויניל דיסקי עם תמונות עם מהדורות הכוללות כל אחד בנפרד מול רקע פרחוני.<ref name="OCC"/> זהו גם האלבום הראשון של הקבוצה לאחר עזיבתה של חברת ההרכב ג'סי נלסון בדצמבר 2020, וגם את אלבום הלהיטים הראשון שלהן.<ref></ref>

חברות הקבוצה פרי אדוארדס, ג'ייד ת'ירלוול ולי-אן פינוק המשיכו לחלוק את מחשבותיהן על האלבום. "אנחנו לא מאמינות שעברו 10 שנים. הזמן עבר, וכשמסתכלים אחורה עשינו כל כך הרבה דברים שאנחנו גאות בהן", אמרה אדוארדס בריאיון. "הולך להיות נפלא אם כל הלהיטים הגדולים שלנו כלהקה יהיו באלבום אחד בפעם הראשונה, שחוגגים 10 שנים מאסיביות של ליטל מיקס. השירים גם מראים כמה גדלנו כאמנים, מ'Wings' ועד 'Heartbreak Anthem'", הוסיפה ת'ירלוול. פינוק גם המשיכה ואמרה, "אנחנו גם ממש נרגשות להוציא חמישה שירים חדשים של ליטל מיקס שיצרנו. אנחנו לא יכולות לחכות שהמעריצים שלנו ישמעו את הרצועות החדשות שעבדנו עליהן. אנחנו מקוות שהם יאהבו אותם כמונו!".<ref name="OCC" /><ref></ref>

==סינגלים==
ב-30 באוגוסט 2021, הכריזו ליטל מיקס על צאת "Love (Sweet Love)", כסינגל המוביל של האוסף, שיצא לאור ב-3 בספטמבר.<ref name="Independent LSL"/>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך
!פורמט
!גרסה
!חברת תקליטים
!מקור
|-
!עולם
|12 בנובמבר 2020
|הורדה דיגיטלית • הזרמת מוזיקה • תקליטור • תקליט • קלטת שמע • אריך-נגן
|סטנדרטית • דלוקס
|RCA רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי ליטל מיקס
קטגוריה:אלבומי אוסף באנגלית
43,112,609

43,112,609 (מילולית ארבעים ושלושה מיליון, מאה ושנים עשר אלף, שש מאות ותשע) הוא המספר הטבעי שאחרי 43,112,608 ולפני 43,112,610.

== במתמטיקה ==
43,112,609 הוא מספר ראשוני. יתר על כן, הוא המעריך של מספר מרסן הראשוני ה-47, השווה ל-<math>M_{43,112,609} = 2^{43,112,609}-1</math>, מספר ראשוני עם 12,978,189 ספרות עשרוניות. ראשוניותו התגלתה ב-23 באוגוסט 2008 על ידי אדסון סמית', מתנדב ב-GIMPS.<ref></ref> מספר מרסן הראשוני ה-45, <math>M_{37,156,667} = 2^{37,156,667}-1</math>, התגלה שבועיים לאחר מכן ב-6 בספטמבר 2008, ובכך היה הפרש הזמן הקצר ביותר בין גילויים של שני מספרי מרסן ראשוניים מאז הקמתו של פרויקט שיתוף הפעולה המקוון בשנת 1996. זו הייתה הפעם הראשונה מאז 1963, כאשר שני ראשוני מרסן התגלו במרחק של פחות מ-30 יום זה מזה. פחות משנה לאחר מכן, ב-4 ביוני 2009, מספר מרסן הראשוני ה-46, <math>M_{42,643,801} = 2^{42,643,801}-1</math>, התגלה על ידי Odd Magnar Strindmo, משתתף ב-GIMPS מנורווגיה.<ref></ref> התוצאה של ראשוני זה דווחה לראשונה לשרת באפריל 2009, אך עקב באג נותרה ללא תשומת לב במשך כמעט חודשיים.<ref></ref> הוא בעל 12,837,064 ספרות עשרוניות, והוא קצר יותר מ-<math>M_{43,112,609}</math> ב-141,125 ספרות בלבד, או 1.09%. שני מספרי מרסן הראשוניים אלה מחזיקים בשיא של היחס הקטן ביותר בין מעריכיהם.

43,112,609 היא החזקה של ארבע מתוך שבעת הטרינומיום הבינאריים הפרימיטיביים הגדולים ביותר מעל GF(2) שנמצאו בשנת 2016.<ref>Richard P. Brent, Paul Zimmermann, "Twelve new primitive binary trinomials", arXiv:1605.09213, 24 May 2016,</ref> והיו הארבע הגדולות ביותר בשנת 2011.<ref>Richard P. Brent, Paul Zimmermann, [https://www.ams.org/notices/201102/rtx110200233p.pdf "The Great Trinomial Hunt"], Notices of the American Mathematical Society, vol. 58, no. 2, pp. 233–239, February 2011.</ref>

43,112,609 הוא ראשוני ז'רמן, הגדול ביותר מבין שמונה מספרי מרסן ראשוניים בלבד שיש להם תכונה זו.<ref></ref>

43,112,609 אינו שייך לחוג השלמים של גאוס, והוא הגדול ביותר מבין 28 מספרי מרסן ראשוניים ידועים, שיש להם תכונה זו.<ref></ref>

== הערות שוליים ==

== לקריאה נוספת ==
* George Woltman, Scott Kurowski, [https://www.mathstat.dal.ca/FQ/Papers1/46_47-3/Woltman_Kurowski.pdf On the discovery of the 45th and 46th known Mersenne primes"], Fibonacci Quarterly, vol. 46/47, no. 3, pp. 194–197, August 2008.

קטגוריה:מספרים ראשוניים
43112609
= (אלבום של אד שירן)

= (נהגה: equals, בעברית: שווה)<ref></ref> הוא אלבום האולפן החמישי של הזמר-יוצר האנגלי אד שירן.<ref></ref> האלבום יצא לאור ב-29 באוקטובר 2021, על ידי חברת התקליטים אסילום רקורדס ואטלנטיק רקורדס. מתוך האלבום יצא הסינגל המוביל "Bad Habits".

==רקע והכרזה==
ב-18 באוגוסט 2021 חשף שירן כי תהיה "הכרזה גדולה" ביום שאחרי.<ref></ref> ב-19 באוגוסט הוא הכריז על צאת האלבום ותאריך יציאתו בחשבונות המדיה החברתית שלו.<ref></ref> הוא הגדיר את האלבום כתקליט "התבגרותו".<ref></ref> מבחינתו האלבום הוא "תקליט אישי באמת וחשוב לי מאוד", ומצטט שינויים בחייו, כולל נישואין, הולדת בתו והפסדים.<ref></ref> הסינגל השיווקי "Visiting Hours" יצא לאור לצד הכרזת האלבום.<ref></ref>

== שבחים ופרסים ==
למרות יציאתו לקראת הרבעון האחרון של שנת 2021, קיבל האלבום שבחים ופרסים רבים. המגזין USA Today דירג את האלבום במקום החמישי ברשימת ״5 האלבומים הטובים ביותר לשנת 2021 על ידי מליסה רוג׳יארי״.<ref></ref> אולם, האלבום דורג במקום הראשון על ידי מגזין אנטרטיינמנט ויקלי ברשימת "3 האלבומים הגרועים ביותר של 2021" כאשר טענו "Bad Habits" (הסינגל הראשון מתוך האלבום) = מוזיקה רעה, מבקר המוזיקה אלכס סוסקינד ציין זאת.<ref></ref> במגזין Yahoo! נכלל האלבום במקום החמישי ברשימת "10 האלבומים הטובים ביותר של 2021: רשימת הצוות - בחירתו של ג'אן קוקסאק".<ref name=":52"></ref>

==רשימת רצועות==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה 
| 70,000
|-
! אוסטריה (IFPI Austria)
| פלטינה ×2
| 30,000
|-
! ברזיל (Pro-Música Brasil)
| פלטינה 
| 40,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Danmark)
| פלטינה ×2
| 40,000
|-
! צרפת (SNEP)
| פלטינה ×3
| 300,000
|-
! גרמניה (BVMI)
| זהב 
| 100,000
|-
! איטליה (FIMI)
| פלטינה 
| 50,000
|-
! ניו זילנד (RMNZ)
| פלטינה ×3
| 45,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| זהב 
| 7,500
|-
! סינגפור (RIAS)
| זהב 
| 5,000
|-
! ספרד (PROMUSICAE)
| זהב 
| 20,000
|-
! הממלכה המאוחדת (BPI)
| פלטינה ×3
| 1,020,421
|-
! ארצות הברית (RIAA)
| פלטינה 
| 1,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 באוקטובר 2021
|תקליט • תקליטור • הורדה דיגיטלית • סטרימינג
|אסיילום • אטלנטיק
|<ref name="AppleMusic"></ref>
|-
|}

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי אד שירן
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה כפולה ומעלה בקנדה
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי חברת אסיילום רקורדס
קטגוריה:אלבומי חברת אטלנטיק רקורדס
אינו טאמברג

אינו טאמברג (באסטונית: Eino Tamberg; 27 במאי 1930 - 24 בדצמבר 2010) היה מלחין אסטוני. יצירותיו מבוצעות במדינות רבות בעולם.<ref name=":0"></ref> הלחין אופרות, ארבע סימפוניות, ומספר קונצ'רטים. לימד קומפוזיציה במשך עשרות שנים ב. נחשב לגדול המוזיקאים האסטונים.<ref name=":0" />

== ביוגרפיה ==
טאמברג נולד בשנת 1930 בטאלין. הוא למד קומפוזיציה באקדמיה האסטונית למוזיקה ותיאטרון, וסיים שם את לימודיו בשנת 1953.<ref name=":0" /> הוא עבד כמנהל מוזיקלי בתיאטרון הדרמה של טאלין מ-1952 וכטכנאי קול ברדיו האסטוני בשנים 1953-1957.<ref name=":0" /> כמלחין, הוא נודע לראשונה עם ספר השירים שלו שיצא בשנת 1955, Viis romanssi Sándor Petöfi luulele (חמישה רומנים לשירתו של שנדור פטפי) ועם הקונצ'רטו גרוסו שלו, שיצא בשנת 1956, שבגינו זכה במדליית זהב בפסטיבל מוזיקה בינלאומי שהתקיים במוסקבה.

הוא נודע יותר מחוץ לאסטוניה משנת 1960 בערך.

הוא כתב מוזיקה למגוון רחב של ז'אנרים, אך במיוחד מוזיקה לתיאטרון ולסימפוניות.<ref></ref>

בשנת 1968 החל ללמד באקדמיה האסטונית למוזיקה ותיאטרון, שם מונה לפרופסור בשנת 1983.<ref name=":0" />

בשנים 1997 ו-1998 הוא עבד כמלחין ב.

בשנת 2007, הוענק לו פרס התרבות של אסטוניה, על הישגי חייו.

טאמברג נפטר בשנת 2010 בעיר הולדתו ומגוריו, טאלין.<ref name=":0" />

== יצירות ==
טאמברג היה מהמלחינים החשובים ביותר של הנאו-קלאסיציזם במוזיקה האסטונית, אם כי יצירותיו המאוחרות יותר היו בסגנון אקספרסיוניסטי.

היצירות הבולטות של טמאברג הן הבלט ג'ואנה טנטטה (1971) והקונצ'רטו לחצוצרה מס 1' (1972). הקונצ'רטו לחצוצרה הועלה לא רק באירופה, אלא גם בסינגפור ובהונג קונג.

טאמברג כתב גם ארבע סימפוניות.

האופרה השנייה שלו, סיראנו דה ברגראק, הועלתה בהופעת בכורה בשנת 1976.

בסך הכל, טאמברג יצר 18 יצירות.

==קישורים חיצוניים==

* 

== הערות שוליים ==

קטגוריה:מלחינים אסטונים
קטגוריה:טכנאי קול
קטגוריה:מנהלים מוזיקליים
קטגוריה:אסטונים שנולדו ב-1930
קטגוריה:אסטונים שנפטרו ב-2010
נתראה בשמחות

נתראה בשמחות (באנגלית הופץ תחת השם: Happy Times) הוא סרט דרמה קומית-אימה ישראלי-אמריקאי שבוים ונכתב על ידי היוצר מיכאל מאיר. בסרט מככבים מיכאל אלוני, סטפי סלמה, לירז חממי, עידו מור, אלון פדות, איריס בר, גיא אדלר, שני אטיאס, דניאל לביד ומייק בורשטיין, והוא עוסק בקבוצה של ישראלים שירדו מהארץ והשתקעו בלוס אנג'לס, שמתכנסים לארוחת שבת באחוזתם של זוג מבני החבורה, אך עד מהרה, הארוחה השגרתית מתדרדרת לכדי לילה פרוע ומלא בתככים פנימיים.

הסרט הוקרן לראשונה במהלך פסטיבל הסרטים הבינלאומי חיפה באוקטובר 2019, וזכה בו בפרס התסריט הטוב ביותר, אך בעקבות התפרצות מגפת הקורונה בעולם, הוחלט לדחות את עלייתו לאקרנים בבתי הקולנוע ל-12 באוגוסט 2021.

==תקציר העלילה==
עלילת הסרט מתרחשת במשך לילה אחד באחוזה בלוס אנג'לס שבו מתגוררים זוג ישראלים: יוסי, איש עסקים, ואשתו, סיגל. אל הבית מגיעים חבריהם ודודנה של סיגל, כולם ישראלים שהשתקעו בלוס אנג'לס, עבור ארוחת שבת שגרתית, אך עד מהרה, הפערים התרבותיים בין חברי הקבוצה ותערובת הרסנית של אלכוהול, אגו ותאוות בצע, מדרדרים במהירות את הערב לכדי מלחמת אחים פרועה ומדממת.

==צוות השחקנים==
{|class="wikitable"
|-
! שחקן !! תפקיד !! תיאור
|-
| מיכאל אלוני || מייקל || שחקן וונאבי יהיר וגס רוח.
|-
| סטפי סלמה || אליה || שחקנית ובת זוגו הצרפתייה והגויה של מייקל.
|-
| לירז חממי || סיגל || דודניתו של מייקל, הנשואה ליוסי.
|-
| עידו מור || יוסי || איש עסקים מצליח הנשוי לסיגל.
|-
| אלון פדות || אבנר || איש היי-טק מתנשא הנשוי להילה.
|-
| איריס בר || הילה || עורכת דין הנשואה לאבנר, שהקריבה את הקריירה למען גידול ילדיהם.
|-
| גיא אדלר || אילן || שיפוצניק המנסה לשכנע את יוסי לרכוש חלקת אדמה בוולנסיה.
|-
| שני אטיאס || נויה || בת הזוג של אילן. מגיעה איתו לארוחה.
|-
| דניאל לביד || מאור || אחד מעובדיו של יוסי, מאוהב באשתו סיגל.
|-
| מייק בורשטיין || מתי || רב חטטן שנקלע לארוחת השבת בביתם של סיגל ויוסי.
|}

==הפצה==
הסרט הוקרן לראשונה במהלך פסטיבל הסרטים הבינלאומי חיפה באוקטובר 2019, וזכה בו בפרס התסריט הטוב ביותר. עם זאת, בעקבות התפרצות מגפת הקורונה בעולם, הסרט לא עלה לאקרנים בשנת 2019, ובמקום זאת, הוחלט לדחות את הפצתו בבתי הקולנוע ל-12 באוגוסט 2021.

==קישורים חיצוניים==

==הערות שוליים==

קטגוריה:סרטי 2019
קטגוריה:סרטי דרמה קומית
קטגוריה:סרטי דרמה קומית ישראליים
קטגוריה:סרטי קומדיה שחורה אמריקאיים
קטגוריה:סרטי אימה אמריקאיים
קטגוריה:סרטי אימה ישראליים
קטגוריה:סרטים בעברית
קטגוריה:סרטים באנגלית
קטגוריה:סרטים ישראליים משנת 2019
אלסון סקינר קלארק

אלסון סקינר קלארק (באנגלית: Alson Skinner Clark; 25 במרץ 1876 - 23 במרץ 1949) היה צייר אימפרסיוניסט<nowiki/>י אמריקאי הזכור בעיקר בזכות נופיו, הוא היה גם צלם, ומחנך.

== ראשית חייו ==
הוא נולד ב־25 במרץ 1876 בשיקגו, אילינוי למשפחה אמידה. הוא גילה כישרון אמנותי מגיל מוקדם ולקח שיעורי אמנות במכון לאמנות בשיקגו. השכלתו באמנות כללה הכשרה בפריז באקדמיה ז'וליאן (1899). בנוסף לכך, למד בסטודיו של ויליאם מריט צ'ייס ובית הספר לאמנות צ'ייס ואקדמיה כרמן אצל ג'יימס מקניל ויסלר.

== קריירה ==
הוא בילה חלק ניכר מהקריירה המוקדמת שלו בפריז, צרפת ושירת בצבא ארצות הברית כצלם אוויר במהלך מלחמת העולם הראשונה. בשנות העשרים לימד אמנות במכללת אוקסידנטל, ובשנת 1919 היה מנהל בית הספר לאמנות סטיקני בפסדינה.

הוא היה חבר בארגוני האמנים: אגודת האמנים של פסדינה ובמועדון האמנות בקליפורניה.<ref>Gerdts, William H.; South, Will (1998). California Impressionism. Abbeville Press</ref> עבודותיו נכללו בתערוכת האימפרסיוניזם הטונאלי בשנת 1937, יחד עם יצירותיהם של פרנק טני ג'ונסון, פרנק טולס צ'מברלין ותיאודור לוקיץ שהתקיימה בגלריה של האגודה לאמנות בלוס אנג'לס בספרייה הציבורית.

== ציורי קיר ==
בנוסף לציורי נוף, הוא צייר גם ציורי קיר לתיאטרון המעגל בלוס אנג'לס. עדיין ניתן לראות קבוצת ציורי קיר שהושלמו בשנת 1929 בבנק הנאמנות והחסכון הראשון בשדרות קולורדו בפסדינה, קליפורניה. ציורי הקיר מורכבים מארבעה לוחות בגובה של כשלושה מטר, כל אחד מתאר תעשייה מרכזית בדרום קליפורניה: קידוחי נפט, חקלאות הדרים, סרטים וכדומה.<ref></ref> 

== חיים אישיים ==
בשנת 1898 הוא נסע לצרפת ובשנת 1902 שב לארצות הברית. בשנת 1920 נישא לאטה מדורה מקמלין (1881–1962). מיד לאחר מכן עברו הוא ואשתו לאזור ארויו סקו בפסדינה שבקליפורניה. 

ב־23 במרץ 1949 הוא מת בעת שצייר בסטודיו שלו בפסדינה, קליפורניה.

הוא היה בן 72.

== גלריה ==
<gallery mode="packed" heights="180">
File:Clark-Jardin.jpg

File:Clark-Basin.jpg

File:Clark-Mission.jpg

File:Clark-Catalina.jpg
File:Clark-Circus.jpg
File:Reflection Alson S Clark 1922.jpg
File:Clark-Company.jpg
 File:Clark-Studio2.jpg

</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ילידי 1876
קטגוריה:נפטרים ב-1949
סיפורה של הפוליטיקה הישראלית

סיפורה של הפוליטיקה הישראלית הוא ספר עיון של העיתונאי והפרשן הישראלי, עמית סגל. בספר סקירה של ראשי הממשלה בישראל, והחלטות שקיבלו שעיצבו את פניה של הפוליטיקה הישראלית מאז הקמת מדינת ישראל ועד אמצע שנת 2021, עם כניסתו של נפתלי בנט לראשות הממשלה. את הספר אייר הקריקטוריסט הראשי של עיתון הארץ, עמוס בידרמן.

בתוך מספר שבועות הספר נמכר בכ-20,000 עותקים, ומהם מעל 10,000 תוך 48 שעות.<ref></ref><ref></ref><ref></ref>

ביולי 2022 החל סגל להקליט גרסת ספר מוקלט לספר.<ref></ref> ב-2023 יצא לאור תרגום של הספר לערבית.

== תוכן הספר ==
הספר מחולק לשנים עשר פרקים העוסקים בראשי ממשלות ישראל מאז קום המדינה ועד שנת הוצאת הספר (2021). בכל פרק מובלטת החלטה, שבמבט היסטורי עיצבה את פניה של הפוליטיקה הישראלית. פרט ליצחק שמיר ולוי אשכול, שאוחדו בפרק אחד, זכה כל ראש ממשלה בפרק עצמאי. הפרק האחרון הוא אחרית דבר.

== קישורים חיצוניים ==
* 
* 
*[https://e.walla.co.il/item/3457972 גם מי שמתעב את עמית סגל חייב לקרוא את זה], באתר וואלה!
*[https://www.youtube.com/watch?v=Yd_Ux4IxT4o ראיון של עמית סגל עם אילנה דיין על הספר], ביוטיוב
*
*

== הערות שוליים ==

קטגוריה:ספרים בעברית
קטגוריה:ספרי 2021
קטגוריה:ספרות פוליטית ישראלית
איגור שצקי

איגור ולריביץ' שצקי (בקזחית: Олег Валерьевич Шацкий; נולד ב-11 במאי 1989) הוא כדורגלן קזחי המשחק בעמדת השוער בשחטיור קרגנדה, בה הוא משמש כקפטן, ובנבחרת קזחסטן.

==קריירה==
שצקי נולד בעיר קרגנדה שבקזחסטן, ושיחק במחלקות הנוער השונות של שחטיור קרגנדה המקומית. בשנת 2008 הצטרף לראשונה לסגל הקבוצה הבוגרת, אך לא קיבל את הזדמנות על הדשא, ונותר על הספסל.

בינואר 2012 עבר לאסטנה 1964 מליגת המשנה הקזחית, ובמשך שתי עונות היה השוער הראשון שלה.

בינואר 2014 עבר לבולאט, גם היא מליגת המשנה הקזחית, ולאחר עונה אחת בקבוצה, בינואר 2015, חזר לקבוצת האם שלו, שחטיור קרגנדה.

בינואר 2020 עבר לטובול מליגת העל הקזחית,<ref></ref> אך לא הצליח לתפוס את מקומו בהרכב, ובינואר 2021 שב לשחטיור קרגנדה ומעט לאחר מכן מונה לקפטן הקבוצה.

===קריירת נבחרות===
שצקי ערך את הופעת הבכורה שלו בנבחרת הבוגרת ב-21 בפברואר 2019, כשעלה כמחליף במחצית בניצחון נבחרתו 1–0 על במשחק ידידות.<ref name="EUF"></ref>

==קישורים חיצוניים==

==הערות שוליים==

קטגוריה:כדורגלנים קזחים
קטגוריה:שוערי כדורגל קזחים
קטגוריה:כדורגלני שחטיור קרגנדה
קטגוריה:כדורגלני אסטנה (1964)
קטגוריה:כדורגלני טובול
קטגוריה:כדורגלני נבחרת קזחסטן
קטגוריה:קזחים שנולדו ב-1989
אווארית

אווארית (באווארית: Авар мацІ; בתרגום חופשי: השפה של ההרים) היא שפה אשר שייכת למשפחת השפות הצפון מזרח קווקזיות, אשר נפוצות בדאגסטן ובאזרבייג'ן. היא מדוברת על ידי אווארים קווקזים, בעיקר בדאגסטן. ב-2010, היו כמיליון דוברי אווארית בדאגסטן ובשטחים נוספים ברוסיה.

== התפלגות גאוגרפית ==
השפה מדוברת בעיקר בחלקים המערביים והדרומיים של רפובליקת דאגסטן בקווקז הרוסי, באזורי העיר בלקן ובאזורי זקטלה שבצפון מערב אזרבייג'ן.<ref></ref> קיימים אווארים שחיים באזורים אחרים של רוסיה. ישנן גם קהילות קטנות של דוברים החיים ברפובליקה הרוסית של צ'צ'ניה וקלמיקיה; בגאורגיה, קזחסטן, אוקראינה, ירדן, ומחוז המרמרה בטורקיה. היא מדוברת על ידי כ-762,000 איש ברחבי העולם. אונסק"ו מסווגת את השפה כשפה שעלולה להיכחד.<ref></ref>

== סטטוס ==
זוהי אחת משש השפות הרשמיות של דאגסטן, בה היא מדוברת לא רק על ידי האווארים, אלא גם משמשת כשפת התקשורת בין קבוצות אתניות שונות.

==קישורים חיצוניים==

== הערות שוליים ==

מודרנית
קטגוריה:אנגליה האנגלו-סקסונית: שפה וספרות
קטגוריה:אנגליה: תרבות
קטגוריה:שפות
משפט מנטל

משפט מנטל בתורת הגרפים הוא משפט הקובע כי בהינתן גרף פשוט לא מכוון עם n צמתים וחסר משולשים (חסר מעגלים באורך 3), אז מספר הקשתות שלו הוא לכל היותר <math>\left \lfloor \frac{n^2}{4} \right \rfloor</math>. החסם אותו נותן משפט מנטל הוא הדוק שכן הגרף הדו-צדדי המלא (<math>K_{\lfloor\frac{n}{2}\rfloor,\lceil\frac{n}{2}\rceil}</math>) הוא חסר משולשים וכן מספר הקשתות שלו הוא <math>\left \lfloor \frac{n^2}{4} \right \rfloor</math>.

לפי השקילות הלוגית <math>\alpha\implies\beta\equiv\urcorner\beta\implies\urcorner\alpha</math> נוכל לקבל ניסוח שקול למשפט הטוען כי אם בגרף G פשוט ולא מכוון יש יותר מ<math>\left \lfloor \frac{n^2}{4} \right \rfloor</math> קשתות אז יש ב-G משולש.

משפט מנטל הוא מקרה פרטי של משפט טורן.

== הגדרה פורמלית ==
יהי <math>G=<V,E></math> גרף, נסמן <math>|V|=n</math>, נניח כי לכל 3 צמתים <math>v_{1},v_{2},v_{3}\in V</math> שונים בגרף, מתקיים <math>\urcorner(\{v_{1},v_{2}\}\in E\wedge\{v_{2},v_{3}\}\in E\wedge\{v_{1},v_{3}\}\in E)</math>, אז <math>|E|\le\lfloor\frac{n^{2}}{4}\rfloor</math>

== הוכחה ==
יהי <math>G=<V,E></math> גרף חסר משולשים. נבנה ממנו גרף דו-צדדי <math>G'=<V,E'></math> כך ש<math>|E|\le|E'|\le\lfloor\frac{n^{2}}{4}\rfloor</math> ,מה שיוכיח את המשפט, שכן גרף הוא דו צדדי אמ“ם אין בו מעגלים מאורך אי-זוגי, ובפרט באורך 3.

נסמן <math>v\in V</math> הצומת בעל הדרגה המקסימלית. כמו כן, נסמן ב<math>S</math> את <math>\{u\in V|\{v,u\}\in E\}</math> (קבוצת השכנים). כעת נביט בגרף הדו-צדדי המלא <math>G'=<V,E'></math> על S ועל <math>V\setminus S</math>, נוכיח כעת כי <math>\forall w\in V.deg_{G}(w)\le deg_{G'}(w)</math>, ומנוסחת לחיצות היידים, נוכל להסיק כי <math>|E|\le|E'|</math>, וזה יסיים את ההוכחה.

יהי <math>w\in V</math>, נחלק למקרים:

אם <math>w \notin S</math>, אז <math>deg_{G'}(w)=|S|\ge deg_{G}(w)</math> שכן <math>|S|</math> היא הדרגה המקסימלית בגרף G, לפי הגדרת S .

אם <math>w \in S</math>, אז <math>deg_{G'}(w)=|V\setminus S|\ge deg_{G}(w)</math> מפני שגם בגרף G לא היו קשתות בין קודקודים S כיוון שG חסר משולשים (אם הייתה קשת בין <math>u_{1},u_{2}\in S</math> אז<math>v-u_{1}-u_{2}-v</math> משולש בG). כמו כן <math>|E'|\le \lfloor\frac{n^{2}}{4}\rfloor</math> מפני שהמקרה גרוע ביותר הוא כאשר <math>|S|=\lfloor\frac{n}{2}\rfloor\wedge|V\setminus S|=\lceil\frac{n}{2}\rceil</math> (שטח ריבוע הוא מקסימלי)<ref></ref>

== הערות שוליים ==

קטגוריה:משפטים בתורת הגרפים
ג'ויס מנסור

ג'ויס מנסור (באנגלית: Joyce Mansour; 25 ביולי 1928 – 27 באוגוסט 1986) הייתה משוררת וסופרת מצרייה-צרפתייה שנולדה באנגליה.<ref name=":0"></ref><ref name=":1"></ref> נחשבת לאחת המשוררות הסוריאליסטיות הידועות ביותר בעולם.<ref name=":1" /> היא חיברה 16 ספרי שירה, וכן מספר קטעי פרוזה ותיאטרון.<ref name=":1" />

== ביוגרפיה ==
מנסור נולדה בשנת 1928 בעיר באודן שבאנגליה, להורים יהודיים-מצריים.<ref name=":0" /><ref name=":1" /> היא התגוררה בצ'שייר למשך חודש לפני שמשפחתה עברה דירה לקהיר, בירת מצרים.<ref name=":1" />

בצעירותה, הצטיינה כאצנית וכקופצת לגובה והתחרתה בתחרויות סוסים. היא גם התחרה בתחרויות סוסים.<ref name=":0" />

מנסור למדה באוניברסיטת קהיר.

מנסור החלה לגלות את הסוריאליזם הפריזאי בעודה מתגורר בקהיר. היא עברה לפריז בשנת 1953, בגיל 20.<ref name=":1" />

אוסף השירים הראשון של מנסור יצא לאור בפריז בשנת 1953, על ידי פייר סגרס.

היא מתה מסרטן בפריז בשנת 1986.

== חיים אישיים ==
מנסור נישאה בראשונה בשנת 1947, אך בעלה נפטר שישה חודשים לאחר נישואיהם. בשנת 1949, היא נישאה בשנית עם סמיר מנסור.<ref name=":0" />

== יצירותיה ==
=== שירה ===
* Cris (1953)
* Les Éditions (1955)
* Rapaces (1960)
* Carré blanc (1966)
* Les Damnations (1967)
* Phallus et momies (1969)
* Astres et désastres (1969)
* Anvil Flowers (1970)
* Prédelle Alechinsky à la ligne (1973)
* Pandemonium (1976)
* Faire signe au machiniste (1977)
* Sens interdits (1979)
* Le Grand Jamais (1981)
* Jasmin d'hiver (1982)
* Flammes immobiles (1985)
* Trous noirs (1986)

=== פרוזה ===
* Les Gisants satisfaits (1958)
* Jules César (1966)
* Le Bleu des fonds (1968)
* Ça (1970)
* Histoires nocives (1973)

== הערות שוליים ==

קטגוריה:סופרות מצריות
קטגוריה:סופרים מצרים
קטגוריה:סופרים אנגלים
קטגוריה:סופרות אנגליות
קטגוריה:סופרות צרפתיות
קטגוריה:סופרים צרפתים
קטגוריה:משוררות מצריות
קטגוריה:משוררים מצרים
קטגוריה:משוררים אנגלים
קטגוריה:משוררות אנגליות
קטגוריה:אמנים סוריאליסטים
קטגוריה:פריז: אישים
קטגוריה:צרפתיות שנפטרו מסרטן
קטגוריה:צרפתים שנפטרו מסרטן
קטגוריה:מצריות שנולדו ב-1928
קטגוריה:מצרים שנולדו ב-1928
קטגוריה:אנגליות שנולדו ב-1928
קטגוריה:אנגלים שנולדו ב-1928
קטגוריה:צרפתיות שנולדו ב-1928
קטגוריה:צרפתים שנולדו ב-1928
קטגוריה:מצריות שנפטרו ב-1986
קטגוריה:מצרים שנפטרו ב-1986
קטגוריה:אנגליות שנפטרו ב-1986
קטגוריה:אנגלים שנפטרו ב-1986
קטגוריה:צרפתיות שנפטרו ב-1986
קטגוריה:צרפתים שנפטרו ב-1986
מוזיאון למבורגיני

מוזיאון למבורגיני (באיטלקית: Museo Lamborghini) הוא מוזיאון רכב שממוקם בסנט'אגתה בולונייזה שבאיטליה. המוזיאון הוקם בשנת 2001 על ידי חברת למבורגיני ומוצגים בו רכבי החברה.

== המוזיאון ==
המוזיאון נמצא בעיר סנט'אגתה בולונייזה, שבה ממוקם המטה של למבורגיני. עיר זו נמצאת בסמוך לעיר מרלנו, שבה נמצא מטה פרארי, ובסמוך לבולוניה, שבה נמצא מטה מזראטי. קומת הקרקע של המוזיאון מוקדשת לכלי רכב היסטוריים, והמפלס העליון מציג דגמים אחרונים, סדרה של מכוניות קונספט ומספר מכוניות מרוץ.

בשנת 2019 נפתח מחדש המוזיאון אך בצורה שונה כמוזיאון MUDETEC (Museo delle Tecnologie).

== קישורים חיצוניים ==

* 

== הערות שוליים ==

קטגוריה:מוזיאוני רכב
קטגוריה:איטליה: מוזיאונים
קטגוריה:למבורגיני
קטגוריה:אמיליה-רומאניה
גיורגי לוריה

גיורגי לוֹרְיָה (בגאורגית: გიორგი ლორია; נולד ב-11 במאי 1989) הוא כדורגלן גאורגי המשחק בעמדת השוער בדינמו טביליסי ובנבחרת גאורגיה.

==קריירה==
לוריה החל את קריירת המשחק שלו בקבוצת נוער קטנה מהליגות הנמוכות, ובשנת 2002 הצטרף למחלקת הנוער של דינמו טביליסי. לקראת עונת 2004/2005 עלה לוריה לשחק גם בקבוצת הבוגרים של המועדון, ובהמשך שיחק בהרכב הראשון.

באוגוסט 2014 עזב את דינמו טביליסי, לאחר 12 שנים בקבוצות הגיל השונות, והצטרף ל-OFI כרתים מליגת העל היוונית, בה שימש השוער הראשון. בסוף העונה הוא עזב את הקבוצה, בשל בעיות כלכליות אליהם נקלע המועדון.<ref></ref>

לאחר שכבר סיכם את תנאיו בפאוק סלוניקי אך לבסוף לא חתם,<ref></ref> הצטרף לוריה לאולימפיאקוס ביולי 2015, עם חוזה לשנתיים.<ref></ref><ref></ref> לוריה היה אמור לשמש כשוער גיבוי לרוברטו חימנס הספרדי,<ref></ref> אך הצוות המקצועי של אולימפיאקוס בחר להשקיע בשני שוערים יוונים צעירים, אנדראס יאניוטיס וסטפנו קאפינו, ולוריה נאלץ לעזוב את אולימפיאקוס חודשיים אחרי שחתם במועדון.<ref></ref>

בספטמבר 2015 חתם לוריה בקריליה סובייטוב סמרה, העולה הטרייה לליגת העל הרוסית. בעונתו הראשונה במועדון סיימה הקבוצה במקום התשיעי. בעונה השנייה בה שיחק סיימה הקבוצה במקום ה-15 וירדה לליגה הרוסית השנייה. לקראת עונת 2017/2018 הוא הושאל לאנז'י מחצ'קלה מליגת העל הרוסית.<ref></ref>

באוגוסט 2018 הסתיים החוזה של לוריה בקבוצה הרוסית, ובמשך חצי שנה לא הצליח למצוא קבוצה. בינואר 2019 חתם בפ.צ. מגדבורג מהבונדסליגה השנייה,<ref></ref><ref></ref> וב-4 ביולי 2019 חתם באנורתוסיס פמגוסטה מליגת העל הקפריסאית.<ref></ref>

===קריירת נבחרות===
לוריה ערך את הופעת הבכורה שלו בנבחרת גאורגיה הבוגרת ב-27 במאי 2008, בתיקו 1–1 של נבחרתו עם במשחק ידידות.

מאז שותף ברוב הקמפיינים של נבחרתו, אך לא הצליח להעפיל איתה לטורניר משמעותי.

נכלל בסגל נבחרת גאורגיה לטורניר יורו 2024.

==תארים==
;דינמו טביליסי
* אליפות גאורגיה (3): 2007/2008, 2012/2013, 2013/2014
* הגביע הגאורגי (3): 2008/2009, 2012/2013, 2013/2014
* הסופר קאפ הגאורגי (2): 2006, 2008

==קישורים חיצוניים==

==הערות שוליים==

קטגוריה:כדורגלנים גאורגים
קטגוריה:שוערי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני OFI כרתים
קטגוריה:כדורגלני אולימפיאקוס
קטגוריה:כדורגלני קריליה סובייטוב סמרה
קטגוריה:כדורגלני אנז'י מחצ'קלה
קטגוריה:כדורגלני פ.צ. מגדבורג
קטגוריה:כדורגלני אנורתוסיס פמגוסטה
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-1989
רגשות אשמה (סדרת טלוויזיה)

רגשות אשמה (באנגלית: Guilt) היא סדרת דרמת מתח קומית בריטית. זו הייתה סדרת הדרמה הראשונה שהוזמנה עבור ערוץ BBC Scotland, ואחר כך שודרה בערוץ BBC Two. את הסדרה יצר וכתב ניל פורסיית'. במרכז הסיפור עומדים שני אחים, בגילומם של מארק בונאר וג'יימי סיבס, שמעורבים בתאונת פגע וברח. העונה הראשונה שודרה בערוץ BBC Two בין 30 באוקטובר ל-14 בנובמבר 2019. העונה השנייה של הסדרה שורה ב-2021, והשלישית והאחרונה ב-2023.

==תקציר עלילה==
בתחילת הסדרה שני אחים, מקס וג'ייק, חוזרים במכונית מחתונה. כאשר הם פוגעים בטעות והורגים אדם מבוגר שעובר ברחוב, הם מחליטים לטשטש את עקבותיהם ולהסתיר את הפשע. ככל שעובר הזמן גוברים הקשיים שעומדים בפני האחים. לסיפור נוספות דמויות אחרות שהנושא המקשר ביניהן הוא רגשות אשמה.

==צוות השחקנים==
* מארק בונאר – מקס
* ג'יימי סיבס – ג'ייק
* רות בראדלי – אנג'י
* שאן ברוק – קלייר
* אמון אליוט – קני
* ביל פטרסון – רוי לינץ'
* מויו אקנדה – טינה
* נוף מקיואן – קמרון

==הפקה==
פורסיית היה להוט לכתוב סדרה על אודות אחים, שהוא כינה "מערכת היחסים הדרמטית המעניינת ביותר", ועם מוטיב חוזר שמופיע אצל כל הדמויות, במקרה זה רגשות אשמה. במשך מספר שנים פיתח את התוכנית עד שמצא עבורה מקום ב-BBC. את הסדרה הפיקו חברות Happy Tramp North ו-Expectation Entertainment, וביים רוברט מקילופ.

"רגשות אשמה" הייתה תוכנית הדרמה הראשונה שהוזמנה עבור ערוץ הטלוויזיה החדש BBC Scotland, ששידר את הסדרה שבוע לפני השידור בערוץ BBC Two שמשודר בכל רחבי הממלכה המאוחדת. צילומי הסדרה נערכו באדינבורו ובגלאזגו. אתרי צילומים באדינבורו כללו את קלטון היל ושארלוט סקוור. בגלאזגו נבנה אולפן צילומים ב-Parkhouse Business. אתרי צילומים נוספים היו בקליידבנק, אברפויל, ואיסט קילברייד שבלנרקשייר.

ביולי 2019 אישרו ב-BBC שמתוכננת עונה שנייה של הסדרה. הצילומים החלו בסקוטלנד בנובמבר 2019, עם צוות שחקנים מורחב הכולל את פיליס לוגן, שרה ויקרס, סטיוארט באומן ואיין פירי. את שתי העונות האחרונות של הסדרה ביים פטריק הרקינס.

==פרסים==
העונה הראשונה של "רגשות אשמה" הייתה מועמדת למספר פרסים, וזכתה בשנת 2020 בפרס באפט"א הסקוטי, בפרס אגודת הטלוויזיה המלכותית של סקוטלנד, בפסטיבל Celtic Media Festival, וב-Broadcast Digital Awards.

==קישורים חיצוניים==

* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
אוניברסיטת אוקלהומה

אוניברסיטת אוקלהומה (באנגלית: University of Oklahoma; בראשי תיבות: OU) היא אוניברסיטת מחקר ציבורית השוכנת בנורמן שבאוקלהומה. האוניברסיטה, שנוסדה בשנת 1890, פעלה בשטחי טריטוריית אוקלהומה ליד הטריטוריה האינדיאנית במשך 17 שנים בטרם שתי הטריטוריות הפכו למדינת אוקלהומה המודרנית. בסתיו 2018 למדו באוניברסיטה 31,702 סטודנטים, רובם בקמפוס הראשי שלה בנורמן. בית הספר מעסיק כמעט 3,000 חברי סגל, מציע 152 מסלולים לתואר ראשון, 160 מסלולים לתואר שני, 75 תוכניות דוקטורט ו-20 תחומי לימוד ברמה פרופסוריה ראשונית.

האוניברסיטה מסווגת בין "R1: אוניברסיטאות לדוקטורט – פעילות מחקר גבוהה מאוד". על פי הקרן הלאומית למדע, אוניברסיטת אוקלהומה הוציאה 283 מיליון דולר אמריקאי על מחקר ופיתוח בשנת 2018, ודורגה במקום ה-82 בכלל ארצות הברית. בקמפוס האוניברסיטה בנורמן יש שני מוזיאונים עיקריים: , העוסק באימפרסיוניזם צרפתי ויצירות אמנות אינדיאניות, ו, המתמחה בהיסטוריה הטבעית של אוקלהומה.

בתמיכת המושל , ב-18 בדצמבר 1890 ייסד בית המחוקקים של שלוש אוניברסיטאות: האוניברסיטה המדינתית בנורמן, המכללה החקלאית והמכנית בסטילווטר ( בהווה) ובית ספר רגיל באדמונד ( בהווה). כניסתה של אוקלהומה לארצות הברית ב-1907 הובילה לשינוי שם האוניברסיטה הטריטוריאלית בנורמן ל"אוניברסיטת אוקלהומה". תושבי נורמן תרמו קרקע בת 407 אקר (16 קילומטר רבוע) לאוניברסיטה ששכנה 800 מטר דרומית לתחנת הרכבת של נורמן. נשיא האוניברסיטה הראשון הורה על נטיעת עצים לפני בנייתו של משכן הקמפוס הראשון, מכיוון שאין הוא יכול "לדמיין מושב אוניברסיטאי נטול עצים". גינון נותר היבט חשוב לאוניברסיטה.

האוניברסיטה זכתה במספר אליפויות לאומיות במספר ענפי ספורט, כולל שבע אליפויות לאומיות בפוטבול ושתי אליפויות בייסבול בליגה א' של NCAA. נבחרת הנשים בכדורסל של האוניברסיטה זכתה חמש פעמים באליפות אוקלהומה: בשנים 2000 ו-2013, ברציפות ב-2016 וב-2017, וב-2021. נבחרות ההתעמלות זכו ב-11 אליפויות מדינתיות משולבות מאז 2002, כשנבחרת הגברים ניצחה שמונה ב-15 השנים האחרונות, כולל בשלושה תארים רצופים בין 2015 ל-2017. בין בוגרי האוניברסיטה הידועים ניתן למנות את יושב ראש בית הנבחרים של ארצות הברית לשעבר ; מושלת ניו מקסיקו לשעבר סוזאנה מרטינס; השחקנים ואן הפלין ואד האריס; וידוענים אחרים בהם טום קול, בלייק גריפין, טום קובורן ואוליביה מאן. האוניברסיטה חברה באיגוד אוניברסיטאות המחקר.

== קמפוסים וקולג'ים ==
=== קמפוס נורמן ===
* ע"ש משפחת דודג' (1909) 
* (1909) 
* ע"ש גאלוגלי (1909)
* ע"ש ג'נין ריינבולט (1930) 
* (1961)
* ע"ש כריסטופר גיבס (1970)
* (2006)
* ע"ש מיווברון
* הקולג' למנהל עסקים ע"ש מייקל פרייס
* הקולג' לאמנויות יפות ע"ש משפחת ויצנהופר 
* הקולג' למצטיינים
* הקולג' לעיתונאות ותקשורת המונים ע"ש גיילורד
* הקולג' ללימודים בין-לאומיים ע"ש דייוויד בורן
* הקולג' ללימודים מקצועיים ולימודי המשך
* הקולג' למוסמכים
* הקולג' האוניברסיטאי

=== המרכז למדעי הבריאות ===
* (1900)
* (1971) 
* הקולג' לבריאות
* הקולג' לרוקחות
* הקולג' לסיעוד ע"ש פראן וארל זיגלר
* הקולג' לבריאות הציבור
* הקולג' למוסמכים

== קישורים חיצוניים ==

* 

* 

== הערות שוליים ==

קטגוריה:ארצות הברית: אוניברסיטאות ציבוריות
קטגוריה:ארצות הברית: אוניברסיטאות ומכללות
עומרי דור

עומרי דור (נולד בשנת 1979) הוא קצין צה"ל בדרגת תת-אלוף בתפקידו האחרון שימש כמפקד בסיס פלמחים של חיל האוויר הישראלי.

==ביוגרפיה==
דור סיים קורס טיס מס' 141 במגמת מסוקים ב-1998. שירת כטייס מסוקי קרב בטייסת 161. ב-2010 מונה לסגן מפקד טייסת מגע הקסם, ב-2013 מונה לראש מדור שעות טיסה ודלק בלהק ראש המטה. ב-2014 מונה למפקד טייסת מגע הקסם. ב-2017 מונה לראש ענף סיוע באש בלהק השתתפות ומסוקים. ב-2018 מונה לראש מחלקת סגל בלהק כוח האדם.

באוגוסט 2021 מונה למפקד בסיס פלמחים. פיקד על הבסיס בעת מתקפת הפתע על ישראל במלחמת חרבות ברזל. מפעילי הכטמ"מים וטייסי המסוקים בבסיס פעלו מתחילת המתקפה לבלימת המחבלים התוקפים. ביולי 2024 סיים את כהונתו בתפקיד והוחלף על ידי יגאל דדון.

דור נשוי ואב לשלושה. הוא בעל תואר ראשון במשפטים ומנהל עסקים מהמרכז הבינתחומי הרצליה, ובעל תואר שני במדע המדינה מאוניברסיטת חיפה והמכללה לביטחון לאומי.

==קישורים חיצוניים==

* 

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:בוגרי המרכז הבינתחומי הרצליה: משפטים
קטגוריה:ישראלים שנולדו ב-1979
יוטה קליינשמידט

יוטה קליינשמידט (בגרמנית: Jutta Kleinschmidt נולדה ב-29 באוגוסט 1962) היא נהגת מרוצי ראלי גרמנייה. התחרתה 16 פעמים במרוצי ראלי דקר והייתה לאישה היחידה שמנצחת את המרוץ בדירוג הכולל.

==קריירת מרוצים==
קליינשמידט היא נולדה בקלן, גרמניה, וגדלה בברכטסגאדן, בוואריה. היא למדה פיזיקה ולאחר סיום הלימודים החלה לעבוד בחברת ב.מ.וו. בשנת 1988 התחרתה לראשונה בראלי דקר בקטגוריית האופנועים. היא התחרתה בקטגוריה גם בשנים 1992 ו-1994, לפני שעברה להתחרות בקטגוריית המכוניות בשנת 1995. בשנת 2001 ניצחה את המרוץ והייתה לאישה הראשונה שמנצחת בדירוג הכולל. שנה לאחר מכן סיימה את המרוץ במקום השני.

בשנת 2021 התחרתה באליפות אקסטרים אי לצידו של מטיאס איקסטרם בקבוצת קופרה. שנה לאחר מכן התחרתה לצידו של נאסר אל-עטיה.

==תוצאות==
===ראלי דקאר===
{| class="wikitable" width=50% style="font-size:90%;"
|-
!שנה
!קטגוריה
!יצרן
!מיקום
!ניצחונות בסטייג'ים
|-
| align=center|1988
| rowspan=3 align=center|אופנועים
| ב.מ.וו
| align=center|פרשה. ||align=center|
|-
| align=center|1992
| ב.מ.וו
| align=center|23 ||align=center|
|-
| align=center|1994
| KTM
| align=center|22 ||align=center|
|-
| align=center|1995
| rowspan=13 align=center|מכוניות
| מיצובישי פאג'רו אבולושן
| align=center|12||align=center|
|-
| align=center|1996
| באגי שלסר
| align=center|פרשה ||align=center|
|-
| align=center|1997
| באגי שלסר
| align=center|5||align=center| 2
|-
| align=center|1998
| באגי שלסר
| align=center|24||align=center|1
|-
| align=center|1999
| מיצובישי פאג'רו אבולושן
| align=center bgcolor=cc996|3||align=center|2
|-
| align=center|2000
| מיצובישי פאג'רו אבולושן
| align=center|5||align=center|1
|-
| align=center|2001
| מיצובישי פאג'רו אבולושן
| align=center bgcolor=gold|1||align=center|
|-
| align=center|2002
| מיצובישי פאג'רו אבולושן
| align=center bgcolor=silver|2||align=center|2
|-
| align=center|2003
| מיצובישי פאג'רו אבולושן
| align=center|8||align=center|
|-
| align=center|2004
| פולקסווגן טוארג 2

| align=center|17 ||align=center|1
|-
| align=center|2005
| פולקסווגן טוארג 2
| align=center bgcolor=cc996|3||align=center|1
|-
| align=center|2006
| פולקסווגן טוארג 2
| align=center|פרשה ||align=center|
|-
| align=center|2007
| ב.מ.וו X3 CC
| align=center|15||align=center|
|}

==קישורים חיצוניים==
* 

==הערות שוליים==

קטגוריה:נהגות מכוניות מרוץ גרמניות
קטגוריה:מנצחי ראלי דקר
קטגוריה:גרמנים שנולדו ב-1962
קטגוריה:גרמניות שנולדו ב-1962
קרחון רמזי

קרחון רמזי (באנגלית: Ramsey Glacier) הוא קרחון בהרי בוש, בהרי המלכה מוד, באזור חוף דופק שבאנטארקטיקה.

אורכו של הקרחון 83 קילומטרים.

מוצאו של הקרחון בהרי בוש, שבסמוך לקצה של רמת הקוטב, בקו רוחב 85°00' S.

הקרחון זורם לכיוון צפון ונשפך אל מדף הקרח רוס, ממזרח לפסגת דן הארטוג.

שיא גובהו של הקרחון 537 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה מהאוויר על ידי השירות האנטארקטי של ארצות הברית, בטיסה C, שנערכה בין ה-29 בפברואר ועד ה-1 במרץ 1940.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים, בהתבסס על המלצתו של אדמירל אחורי ריצ'רד בירד.

הקרחון נקרא על שמו של אדמירל דוויט קלינטון רמזי (DeWitt Clinton Ramsey), מצי ארצות הברית, שהיה באותה עת המשנה למפקד פעולות הצי (Vice Chief of Naval Operations) במהלך מבצע קפיצה לגובה של צי ארצות הברית, שנערך בעונת המחקר (הקיץ האנטארקטי) 1946 – 1947.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA166&lpg=PA166&dq=%22Ramsey+Glacier%22&source=bl&ots=PFmrmZtk-z&sig=ACfU3U12C-t4dbaHzRF6nbiSie2Q50OAnw&hl=en&sa=X&ved=2ahUKEwii4aLq-r_yAhWBYMAKHWVKCScQ6AF6BAgcEAM#v=onepage&q=%22Ramsey%20Glacier%22&f=false The Transantarctic Mountains: Rocks, Ice, Meteorites and Water], P 166</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12342 קרחון רמזי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21662 קרחון רמזי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=11869&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רמזי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=12342&fid=antgeo_119 תצלום לוויין של אזור קרחון רמזי]
* [https://www.meteoblue.com/en/weather/current/ramsey-glacier_antarctica_6623877 מזג אויר נוכחי עדכני בקרחון רמזי] (לרבות זמני שקיעת/ זריחת שמש/ירח עדכניים)
** [https://www.meteoblue.com/en/weather/14-days/ramsey-glacier_antarctica_6623877 תחזית מזג אוויר ארוכת טווח עבור קרחון רמזי]
** [https://www.meteoblue.com/en/weather/historyclimate/weatherarchive/ramsey-glacier_antarctica_6623877 נתוני מזג אוויר היסטוריים עבור קרחון רמזי]
** [https://www.meteoblue.com/en/weather/archive/yearcomparison/ramsey-glacier_antarctica_6623877 סטטיסטיקות מזג אוויר עבור קרחון רמזי]

== הערות שוליים ==

רמזי
לאשה בכאורי

לָאשָּׁה בֵּכָּאוּרִי (בגאורגית: ლაშა ბექაური; באנגלית: Lasha Bekauri; נולד ב-26 ביולי 2000) הוא ג'ודוקא גאורגי המתחרה בקטגוריית המשקל עד 90 ק"ג. בכאורי הוא זוכה מדליית הזהב מאולימפיאדת טוקיו (2020) ומאולימפיאדת פריז (2024). בנוסף, הוא בעל מדליות זהב באליפות אירופה בג'ודו לשנת 2021 ובתחרות המאסטרס לשנים 2019 ו-2023.

==ביוגרפיה==

בדצמבר 2019, בכאורי זכה במדליית הזהב במסגרת תחרות המאסטרס, שהתקיימה בצ'ינגדאו, סין.

בינואר 2021, הוא הוסיף לעצמו מדליה מסוג אחר באותה התחרות, שהתקיימה הפעם בדוחה, קטר, והייתה הפעם ארד. חודש לאחר מכן, הוא זכה במדליית הזהב בגראנד סלאם תל אביב. בחודש אפריל של אותה השנה, הוא זכה שוב במדליית הזהב, הפעם במסגרת אליפות אירופה, שהתקיימה בליסבון, פורטוגל.

באולימפיאדת טוקיו (2020), בכאורי החל את דרכו בסיבוב השני כאשר הוא גבר בשלב זה על פיוטר קוצ'רה הפולני. לאחר מכן, הוא רשם ניצחונות על לי קוכמן הישראלי בשלב שמינית הגמר ודבלאט בובונוב האוזבקי בשלב רבע הגמר. בשלב חצי הגמר, הוא גבר על מיכאיל איגולניקוב, שייצג את הוועד האולימפי הרוסי, כשבשלב הגמר הוא ניצח את אדוארד טריפל הגרמני וכתוצאה מכך זכה במדליית הזהב.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2019
| מאסטרס
| צ'ינגדאו
| סין
|-
| 2021
| גראנד סלאם
| תל אביב
| 
|}

==קישורים חיצוניים==

קטגוריה:ג'ודוקא גאורגים
קטגוריה:אלופים אולימפיים מגאורגיה
קטגוריה:גאורגים שנולדו ב-2000
קטגוריה:אלופים אולימפיים באולימפיאדת טוקיו (2020): ג'ודו
דויד קלמרט

דויד קלמרט (באנגלית: David Klammert; נולד ב-9 באפריל 1994) הוא ג'ודוקא צ'כי המתחרה בקטגוריית המשקל עד 90 ק"ג.

==קריירה==

קלמרט החל לעסוק בענף הג'ודו, כשהיה בן 7. בשנת 2007, הוא החל להתאמן באולומואוץ תחת הדרכתו של יירי סטפן. בשנת 2014, הוא עבר לפראג, שם הוא החל להתאמן במועדון אוניברסיטת הספורט (USK). בינואר 2018, קלמרט זכה במדליית הארד בגראנד פרי, שהתקיים בתוניס. כעבור שלוש שנים בחודש אפריל, הוא זכה במדליית הארד בגראנד סלאם אנטליה. באולימפיאדת טוקיו (2020), קלמרט הודח כבר בסיבוב השני לאחר שהפסיד ללי קוכמן כתוצאה מאיפון.

==קישורים חיצוניים==

קטגוריה:ג'ודוקא באולימפיאדת טוקיו (2020)
קטגוריה:צ'כים שנולדו ב-1994
דמיל דנקרלוי

דמיל דנקרלוי (בהולנדית: Damil Dankerlui; נולד ב-24 באוגוסט 1996) הוא כדורגלן הולנדי-סורינאמי המשחק בעמדת המגן הימני בפאנסראיקוס.

==קריירת מועדונים==
דנקרלוי, התחיל את הקריירה שלו בקבוצות הילדים של אלמיירה
,ממנה עבר לאומניוורלד ואלמיירה סיטי ובגיל 16 הצטרף לאקדמיה לכדורגל של אייאקס. ב-22 באוקטובר 2013, דנקרלוי ערך את הופעת הבכורה שלו בצעירי אייאקס בהפסד 5-1 לפנלו.

ב-9 בינואר 2018, דנקרלוי חתם לשנתיים בוילם II מליגת העל ההולנדית.

ב-27 ביולי 2020, דנקרלוי חתם בחרונינגן.

==קריירה בינלאומית==
דנקרלוי, נולד בהולנד להורים ממוצא סורינאמי ולכן היה זכאי לייצג את שני הלאומים. ב-13 בנובמבר 2020, דנקרלוי זומן לסגל נבחרת סורינאם.

ב-24 במרץ 2021, דנקרלוי ערך את הופעת הבכורה שלו בנבחרת במשחק נגד . דנקרלוי, השתתף עם הנבחרת בגביע הזהב 2021.

==קישורים חיצוניים==

קטגוריה:כדורגלנים סורינאמים
קטגוריה:כדורגלנים הולנדים
קטגוריה:מגני כדורגל סורינאמים
קטגוריה:מגני כדורגל הולנדים
קטגוריה:אלמיירה: כדורגלנים
קטגוריה:כדורגלני וילם II
קטגוריה:כדורגלני חרונינגן
קטגוריה:כדורגלני פאנסראיקוס
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:ספורטאים זרים ביוון
קטגוריה:הולנדים שנולדו ב-1996
מדבר סין (אתר מקראי)

מפה של אזור מדבר סין
בתקופת יציאת מצרים, מדבר סין היה התחנה השמינית במסלול הנדידה של בני ישראל.
<BR>מיקומו של האתר באזור החוף המזרחי של מפרץ סואץ.
<BR>לפי המקרא, מדבר סין תַָּחוּם בין הים לבין אזור הר סיני.
<BR>חוקרי המקרא מזהים את מדבר סין במישור מרחא (Markha).
<BR>ג'יימס הופמאיר, בספרו "ישראל הקדום בסיני", נותן פרטים נוספים על מדבר סין
<BR>הן מהבחינה ההיסטורית והן מהבחינה הגאוגרפית.
<BR>חוקר המקרא, יואל אליצור, מצדד גם-כן בתיאוריה של זיהוי מדבר סין בחלקו הדרומי של סיני.
:אזכור תחנת מדבר סין בתנ"ך.

== מחקר ארכאולוגי ==
למרות הקושי לזהות את המיקומים המדויקים של תחנות הנדידה בסיני,
<BR>נערכו סקרים ארכאולוגיים.
<BR>לדוגמה, בשנת 2001, נערך מחקר ארכאולוגי על-ידי אוניברסיטת טורונטו הקנדית.
<BR>הארכאולוגים זיהו את מישור מרחא, כדרך מעבר עתיקה מתקופת הפרעונים.
== לקריאה נוספת ==
<div class="mw-content-ltr">
* Edward Palmer, The desert of the exodus, London, 1871
* James Hoffmeier, Ancient Israel in Sinai, Oxford University Press, 2005
* Yoel Elitzur, The wilderness of Paran, Etzion Org, 2015
</div>

== הערות שוליים ==

קטגוריה:נדודי בני ישראל במדבר: אתרים
אלדר לייק

אַלְדֶר לייק (באנגלית: Alder Lake) הוא שמו של הדור ה-12 של מעבדי Intel Core של אינטל המבוססים על ארכיטקטורה היברידית המשלבת את הביצועים הגבוהים של המיקרוארכיטקטורה "Golden Cove" ואת תכונות החסכון בחשמל של המיקרוארכיטקטורה "Gracemont".<ref name=":0"></ref> אינטל השיקה את אלדר לייק בסוף שנת 2021. המעבדים מיוצרים בטכנולוגיית 10 ננומטר של אינטל הנקראת "Intel 7", שכונתה בעבר "Intel 10 nm Enhanced SuperFin (10ESF)".<ref></ref><ref></ref><ref></ref>

== תכונות חדשות ==
אלדר לייק אושרה על ידי אינטל במהלך יום האדריכלות של החברה " Architecture Day" של שנת 2020.<ref name=":0"></ref>

מעבדי אלדר לייק מבוססים על ארכיטקטורה היברידית חדשה שמשתמשת בשני סוגי ליבה: ביצועים גבוהים ויעילות גבוהה. לדברי אינטל, אלדר לייק הוא "היבריד ביצועים" בתיק המוצרים שלהם בתחום מכיוון שהוא מתמקד בביצועים. אינטל טוענת גם כי לאלדר לייק יהיו הביצועים הטובים ביותר פר וואט.<ref name=":0"></ref>

במעבדים אלה שולבה טכנולוגיה בשם FOVEROS שהופכת את המבנה הפנימי של המעבד למודולרי. המבנה המודולרי מאפשר שילובים שונים של אלמנטים כמו זיכרון, מאיצים, ליבות של CPU ו-GPU ועוד.

=== מעבד ===
* ליבות מעבד בעלות ביצועים גבוהים של Golden Cove
** הרחבות מערך הוראות חדשות<ref>https://software.intel.com/content/dam/develop/external/us/en/documents-tps/architecture-instruction-set-extensions-programming-reference.pdf</ref>
* ליבות מעבד Gracemont בעלות יעילות גבוהה
* מתזמן חומרה מהדור הבא של Intel Thread Director (Scalable Hybrid Arch Scheduling);<ref name=":0"></ref> הוספת תמיכה ביכולות תזמון מתקדמות אלה תדרוש ממיקרוסופט להוסיף להם תמיכה מיוחדת ב-x86-64 Windows.<ref></ref>

=== GPU ===
* GPU Intel Xe (Gen12.2)

=== I/O ===
* שקע LGA 1700 חדש<ref></ref>
* PCI Express 5.0
* תמיכה בזיכרון DDR5 עבור מעבדים שולחניים
* תמיכה בזיכרון LPDDR5 עבור מעבדי מחשב נייד
* קישור DMI 4.0 x8 עם ערכות שבבי PCH מסוג Intel 600

== הערות שוליים ==

קטגוריה:מעבדי אינטל
פרנק טני ג'ונסון

פרנק טני ג'ונסון (באנגלית: Frank Tenney Johnson; 26 ביוני 1874 – 1 בינואר 1939) היה צייר של המערב האמריקאי, והיה פופולרי בגלל נושאי הציור של בוקרים אשר נודע כסגנון "טכניקת אור הירח של ג'ונסון".

== ביוגרפיה ==

=== ראשית חייו ===
ג'ונסון נולד במחוז פוטואטאמי, איווה לחוואי אבנר ג'ונסון ולקורדליה רבקה טנני. הוא גדל בחווה של משפחתו ליד ביג גרוב, איווה (אוקלנד, איווה) שם גידל אביו בקר. אבות אבותיו המוקדמים של ג'ונסון היו מאנגליה, אירלנד, ויילס, דנמרק ושוודיה. אמו של ג'ונסון מתה בדצמבר 1886, והמשפחה עברה לאזור מילווקי, ויסקונסין. הוא למד בבית הספר התיכון באוקונומובוק. בשנת 1893 הוא נרשם לבית הספר לאמנות במילווקי שם למד אצל ריצ'רד לורנץ, צייר של נופי המערב.<ref>Conzelman, Adrienne Ruger (2002). After the Hunt: The Art Collection of William B. Ruger. Stackpole Books. p. 62.</ref> בשנת 1895 עבר ג'ונסון לעיר ניו יורק, שם למד אצל ג'ון הנרי טוואצ'טמן בליגת הסטודנטים לאמנות בניו יורק.

=== קריירה ===
פרנק ג'ונסון, בוקרים בויומינג, 1934
בתחילת דרכו עבד בעיקר כמאייר. הוא החל לעבוד במגזין Field & Stream בשנת 1904. הוא אייר גם במגזין "חיי בנים" ומגזינים אחרים כמו קוסמופוליטן, הרפר וויקלי ועוד.

ג'ונסון התגורר בניו יורק דרך קבע בשנים 1904 עד 1920, ועשה נסיעות רבות למערב כדי לאסוף חומרי מקור ליצירותיו שהושלמו בסטודיו שלו בניו יורק. בשנת 1912 הצטרף לאמן צ'ארלס מריון ראסל במשלחת רישום לשמורת בלאקפוט ממזרח לפארק הלאומי במונטנה.

הוא חי ועבד בחווה בהיידן, קולורדו במשך זמן מה. מאוחר יותר נסע לכיוון דרום-מערב כדי לעבוד על ציור אינדיאנים. בשנת 1920, הוא עבר לאלהמברה שבקליפורניה שם שיתף סטודיו עם קלייד פורסיית'. בשלב זה ציוריו של ג'ונסון הפכו פופולריים יותר מאיוריו ולכן התרכז במדיום זה. יחד ג'ונסון ופורסיית' הציגו בגלריה לאמנות בילטמור שהתחיל על ידי ג'ק וילקינסון סמית במלון בילטמור בקליפורניה, שהתקיים בשנים 1786 - 1940.

בין 1931 ל -1939 בילה חלק ניכר מזמנו בסטודיו שלו בקודי, ויומינג, ליד הפארק הלאומי ילוסטון. רבים מציוריו נעשו שם ממחקרים בתוך הפארק. הוא כונה "המאסטר בציור לאור הירח האמריקאי" ו"צייר המאסטר של המערב הישן".

ג'ונסטון נפטר מדלקת קרום המוח ביום השנה החדשה 1939 בפסדינה, קליפורניה.

== קישורים חיצוניים ==

* 
* 
== הערות שוליים ==

קטגוריה:ציירים אמריקאים
קטגוריה:מאיירים אמריקאים
קטגוריה:ילידי 1874
קטגוריה:נפטרים ב-1939